ประกาศธนาคารแห่งประเทศไทยประกาศธนาคารแห่งประเทศไทยเรื่องหลักเกณฑ์การให้บริการแก่ลูกค้า การเปิดเผยและการเรียกเก็บค่าธรรมเนียมของธนาคารพาณิชย์ ๑. เหตุผลในการออกประกาศเพื่อให้เกิดความโปร่งใสในการให้บริการการคิดค่าธรรมเนียมและบริการของธนาคารพาณิชย์ และเพื่อความเป็นธรรมกับผู้ใช้บริการตลอดจนเพื่อพิทักษ์รักษาประโยชน์ของประชาชน๒. อำนาจตามกฎหมายธนาคารแห่งประเทศไทยจึงอาศัยอำนาจตามความในมาตรา๒๒ (๘) แห่งพระราชบัญญัติการธนาคารพาณิชย์พ.ศ. ๒๕๐๕ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการธนาคารพาณิชย์ พ.ศ.๒๕๐๕ พ.ศ. ๒๕๒๘ออกหลักเกณฑ์การให้บริการแก่ลูกค้าการเปิดเผยและการเรียกเก็บค่าธรรมเนียมตามที่กำหนดในประกาศนี้๓. ขอบเขตการบังคับใช้ประกาศฉบับนี้ให้ใช้บังคับกับธนาคารพาณิชย์ตามกฎหมายว่าด้วยการธนาคารพาณิชย์ทุกธนาคาร๔. การให้บริการแก่ลูกค้าการเปิดเผยและการเรียกเก็บค่าธรรมเนียม๔.๑ให้ธนาคารพาณิชย์กำหนดแนวทางและวิธีปฏิบัติที่ชัดเจนในการเรียกเก็บค่าธรรมเนียมจากลูกค้าและเปิดเผยแนวทางและวิธีปฏิบัติดังกล่าวให้ลูกค้าทราบโดยละเอียดเพื่อให้ลูกค้าสามารถใช้ข้อมูลดังกล่าวประกอบการตัดสินใจเลือกใช้บริการได้ตรงตามความต้องการ๔.๒ในการให้บริการลูกค้า ให้ธนาคารพาณิชย์ถือปฏิบัติ ดังนี้๔.๒.๑ในการทำสัญญาใหม่กับลูกค้าให้ธนาคารพาณิชย์มอบหรือส่งสำเนาสัญญาหรือข้อตกลงการให้บริการแก่ลูกค้าผู้ใช้บริการอย่างน้อย ๑ ชุด หรือเมื่อมีลูกค้าร้องขอ๔.๒.๒ เมื่อมีการเปลี่ยนแปลงสัญญา ข้อตกลงอัตราค่าธรรมเนียมหรือค่าบริการ ค่าปรับ สูตรและวิธีการคำนวณ รวมทั้งเงื่อนไขต่างๆของสัญญาหรือข้อตกลงการให้บริการข้างต้นซึ่งทำให้ลูกค้าผู้ใช้บริการเสียประโยชน์ธนาคารพาณิชย์ต้องได้รับความยินยอมจากลูกค้าเสียก่อนเว้นแต่ลูกค้าเลือกที่จะให้สิทธิธนาคารพาณิชย์ดำเนินการเป็นอย่างอื่นอย่างไรก็ตาม ไม่ว่าจะมีการตกลงใดๆ ไว้ธนาคารพาณิชย์ต้องประกาศการเปลี่ยนแปลงเหล่านั้นให้ผู้ใช้บริการทราบล่วงหน้าไม่น้อยกว่า๓๐ วันก่อนการเปลี่ยนแปลงจะมีผลใช้บังคับ๔.๒.๓ให้ธนาคารพาณิชย์แจ้งยอดเงินฝากบัญชีที่ไม่เคลื่อนไหวและไม่อยู่ในข่ายที่ถูกเรียกเก็บหรือหักค่าธรรมเนียมในการรักษาบัญชีเงินฝากโดยการส่งจดหมายลงทะเบียนแจ้งยอดเงินฝากคงเหลือบัญชีกระแสรายวันและบัญชีออมทรัพย์ให้ผู้ฝากเงินที่เป็นบุคคลธรรมดาทราบเป็นรายตัวหลังจากบัญชีไม่เคลื่อนไหวเกิน ๑ ปี๔.๒.๔ในการเรียกเก็บหรือหักค่าธรรมเนียมในการรักษาบัญชีเงินฝากให้ธนาคารพาณิชย์จัดส่งหนังสือแจ้งผู้ฝากเงินทราบเป็นรายตัวภายใน ๑๐ วันนับจากวันที่เรียกเก็บหรือหักบัญชีเป็นค่ารักษาบัญชีดังกล่าวโดยให้ระบุยอดเงินฝากคงเหลือ และค่าธรรมเนียมในการรักษาบัญชีที่เรียกเก็บตลอดจนเงื่อนไขในการเรียกเก็บ๔.๒.๕การคิดค่าธรรมเนียมในการรักษาบัญชีเงินฝาก ให้ธนาคารพาณิชย์พิจารณาปัจจัยต่างๆที่ได้กล่าวไว้ในหนังสือเวียน ที่ ธปท.ณก.(ว)๑๕๔๓/๒๕๓๔ ลงวันที่ ๒๔ กันยายน ๒๕๓๔ เรื่องการเรียกเก็บค่าธรรมเนียมหรือค่าบริการของธนาคารพาณิชย์ ประกอบด้วยและธนาคารพาณิชย์จะทำข้อตกลง หรือเรียกเก็บหรือหักบัญชีเป็นค่ารักษาบัญชีเกินกว่ายอดเงินฝากคงเหลือในบัญชีไม่ได้๔.๓ให้ธนาคารพาณิชย์กำหนดแนวทางและวิธีปฏิบัติเกี่ยวกับการรับข้อร้องเรียนต่างๆในเรื่องค่าธรรมเนียม และการจ่ายเงินชดเชยให้ผู้ใช้บริการธนาคารพาณิชย์สำหรับความเสียหายใดๆ ที่ผู้ใช้บริการได้รับอันเกิดจากความผิดพลาดของธนาคารพาณิชย์ในการเรียกเก็บค่าธรรมเนียมและค่าปรับทุกประเภทโดยอย่างน้อยต้องมีรายละเอียด ดังต่อไปนี้๔.๓.๑ช่องทางการติดต่อของลูกค้าในการแจ้งข้อร้องเรียน๔.๓.๒กระบวนการในการพิจารณาตรวจสอบข้อร้องเรียน๔.๓.๓ระยะเวลาในการดำเนินการ และการแจ้งผลการดำเนินการ๔.๓.๔กระบวนการพิจารณาการชดเชย รวมทั้งรายละเอียดการดำเนินการต่างๆ๔.๔ให้ธนาคารพาณิชย์เปิดเผยและปรับปรุงข้อมูลให้เป็นปัจจุบันอยู่เสมอโดยอย่างน้อยต้องมีรายละเอียดดังนี้๔.๔.๑รายละเอียดสัญญาหรือข้อตกลง อัตราค่าธรรมเนียม ค่าบริการ หรือค่าปรับรวมถึงสูตรและวิธีการคำนวณต่างๆ ที่เกี่ยวข้อง พร้อมทั้งเงื่อนไขต่างๆ ของสัญญาหรือข้อตกลงในการให้บริการทุกประเภท ที่เป็นรูปแบบมาตรฐานสำหรับลูกค้าทั่วไป๔.๔.๒แนวทางและวิธีปฏิบัติในกรณีมีการเปลี่ยนแปลงสัญญาหรือข้อตกลง อัตราค่าธรรมเนียมค่าบริการ หรือค่าปรับ รวมถึงสูตรและวิธีการคำนวณต่างๆ ที่เกี่ยวข้องพร้อมทั้งเงื่อนไขต่างๆ๔.๔.๓แนวทางและวิธีปฏิบัติในการรับข้อร้องเรียนต่างๆในเรื่องค่าธรรมเนียมรวมถึงกระบวนการพิจารณาการชดเชย สำหรับความเสียหายใดๆที่ผู้ใช้บริการได้รับอันเกิดจากความผิดพลาดของธนาคารพาณิชย์ทั้งนี้ให้ธนาคารพาณิชย์จัดให้มีข้อมูลอันเป็นปัจจุบันข้างต้นไว้ในที่เปิดเผย ณสำนักงานของธนาคารพาณิชย์ทุกแห่งพร้อมทั้งสามารถแสดงหรือมอบให้ผู้ใช้บริการได้ตามสมควรเมื่อมีการร้องขอ นอกจากนี้ธนาคารพาณิชย์ควรพิจารณาช่องทางการเปิดเผยข้อมูลอื่นด้วย เช่นการเผยแพร่ใน Homepage ของธนาคารพาณิชย์ เป็นต้น ทั้งนี้เพื่อให้เกิดประโยชน์สูงสุดแก่ผู้บริโภค๔.๕หลักเกณฑ์ในประกาศฉบับนี้ไม่ใช้บังคับกับเรื่องอัตราดอกเบี้ยเงินฝากและเงินให้สินเชื่อ และเรื่องบัตรเครดิต๕. วันเริ่มต้นบังคับใช้ประกาศนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไป[๑]ประกาศณ วันที่ ๑๗ พฤศจิกายน พ.ศ. ๒๕๔๖หม่อมราชวงศ์ปรีดิยาธร เทวกุลผู้ว่าการธนาคารแห่งประเทศไทยญาณี/พิมพ์๒๕กุมภาพันธ์ ๒๕๔๗จีระ/ต่อศักดิ์/ตรวจ๙เมษายน ๒๕๔๗A+B[๑]รก.๒๕๔๖/พ๑๓๓ง/๑๕/๑๙ พฤศจิกายน ๒๕๔๖